Qui va ser Edelmira Calvetó?
Edelmira Calvetó Alsamora (Barcelona, 1 de juliol de 1884 - Barcelona. 29 de juliol de 1957) fou una aficionada al futbol, considerada com la primera sòcia del Futbol Club Barcelona.
Fou un 1 de gener de 1913 el dia que Edelmira es convertí dona pionera inscrita com a membre del club blau-grana, malgrat que els estatuts de 1911 només reconeixien als socis homes, i vint anys abans que les dones tinguessin dret a vot.
Tanmateix, quan el 7 de febrer de 1910, Edelmira casà amb Pere Ollé Parent, un jornaler nascut a Collbató aficionat barcelonista, la situació havia canviat. El Barça ja era un club consolidat de prop de 300 socis i l'afició pel futbol creixia lentament però progressivament entre la societat barcelonesa. Amb tot, aquesta afició seguia sent exclusivament masculina (tant pel que fa als practicants com als espectadors), i si esporàdicament algunes dones (sempre de l'alta societat) es deixaven veure pel camp del carrer Indústria era per a lluir els seus millors vestits i ser obsequiades a l'entrada amb rams de flors. Una vegada a la tribuna, es dedicaven a fer vida social, i es desentenien completament de les evolucions d'un joc que no comprenien en absolut.
Edelmira no era com aquestes dones. Quan començà a assistir als partits del Barça del carrer Indústria, acompanyada del seu marit i un amic, sentí quelcom especial. Els dos homes ja eren socis del Club i Edelmira decidí que també ho havia de ser, perquè ella no tan sols comprenia aquell deport, sinó que vibrava i estimava aquest esplèndid equip blau-grana dels Forns, Wallace, Comamala o Peris que aquella temporada 1909/10 guanyà el Campionat de Catalunya, Campionat d'Espanya i guanyant en la final la Real Sociedad s'adjudicà la Copa dels Pirineus, sent sovint l'única dona entre una gentada d'homes, quan va néixer Norbert, el seu únic fill, Edelmira continuà sent fidel al seu Barça i anava al camp amb el fill de bolquers.
L'any 1921, quan es redactaren uns nous Estatuts, es parlà genèricament de socis, sense fer distinció de sexe. La lluita personal d'Edelmira feu possible aquest petit miracle. Vídua des de l'any 1937, Edelmira morí a Barcelona el 1959, als 75 anys. Si bé ja feia anys que no anava als partits, encara era sòcia del Barça. Però deixà aquest món en el més complet oblit, ja que ni el club, ni cap publicació esportiva, informaren de la seva defunció. El dia abans de la seva mort es va celebrar una assemblea de compromissaris del club. Entre els assistents no hi havia una sola dona. Encara restava molta feina per fer.
Desgraciadament, la gesta d'Edelmira Calvetó no fou reconeguda en vida, i per fi l'any 2011, el nom d'Edelmira Calvetó, fou l'escollit per a denominar el grup de treball que creà la Junta Directiva, a instancies dels seus membres Susana Monje i Pilar Guinovart, per a recuperar la memòria històrica de la dona barcelonista, reivindicar el paper de les sòcies, impulsar el protagonisme Club i reflexionar sobre el paper de la dona en l'esport.
Fou una aficionada al futbol.